[Video] Rugbyspeler dalk verban ná hy skeidsregter pot | Maroela Media
ŉ Video van ŉ Franse junior rugbyliga-speler wat vandeesweek in ŉ wedstryd tussen die Saint-Esteve- en Toulouse-spanne ŉ skeidsregter bewusteloos geslaan het omdat dié vir hom ŉ geelkaart gegee het, versprei soos ŉ veldbrand op sosiale media.
Volgens Mirror en WalesOnline gaan dié speler, wie se naam nie bekendgemaak mag word nie, binnekort voor die Franse nasionale dissiplinêre kommissie verskyn. Hy is glo al voorheen uit wedstryde geskors as gevolg van woede-uitbarstings.
Die skeidsregter, intussen geïdentifiseer as Benjamin Casty, het glo ná talle waarskuwings aan die speler vir hom ŉ geelkaart gegee omdat hy nie by die reëls van die spel hou nie.
Die Saint-Esteve-rugbyspeler het egter sy humeur verloor en hom ŉ vuishou gegee, waarna Casty op die grond neergeval het. Ander rugbyspelers het hom probeer keer, maar hy het hulle ook bygedam, en die wedstryd moes beëindig word.
Volgens berigte was Casty bewusteloos en is hy na ’n hospitaal gehaas met wangbeen- en kaakbeserings.
Die president van die Franse Rugbyliga-federasie, Marc Palanques, het dié optrede veroordeel en gesê hy hoop die nasionale dissiplinêre kommissie “sal onwrikbaar” wees en die speler lewenslank van rugby verban.
“Hy is al voorheen ook geskors, en kan bloot nie sy humeur beteuel nie. Dit is onaanvaarbaar en ek hoop die kommissie maak die regte besluit.”
Intussen het die president van die Saint-Esteve-klub, Christian Cozza, ook aangekondig dat hy as gevolg van dié gebeure sy bedanking gaan inhandig.
Die rugbyspeler sal volgens berigte Woensdag verhoor word.
Frankryk klubrugby video
BBRU-liga: nasionale wenners in Carlton gelooi
Highlanders mors ook met SA se naasbestes
GY · 2 jaar gelede
Skande,mag hy nooit weer op n rugby veld kom nie.Ek skaam my.
Brandwag · 2 jaar gelede
Die skeidsregters is ook nie altyd reg nie, daar was weer gister die geval met Valke Skeidsregters wat met die Pukreeks baie swak geblaas het, dieselfde met die Luiperd Skeidregters in Lichtenburg omgewing, jy kan nerens gaan kla nie,word ondersoek en jy hoor niks.Wat kom n skeidsregter oor wat soos sy @ blaas. Dit is kinders of n span wat te nagekom is.
Regtig Brandwag….klink of jy dit goedkeur dat die speler die skeidsregter aangerand het. Ek weet nie hoe jou oordeel is nie maar in my boek is dit hoegenaamd nie aanvaarbaar nie, ongeag van die skeidsregter se bevoegdheid. Daar is geen plek vir soiets op die veld nie en daar is kanale wat gevolg kan word om ‘n skeidsregter te verkla.
Is dit dieselfde skool waar Andre Watson se seun gespeel het in 2002? Ek weet van n skool span wat daardie jaar die direkteurs beker moes wen, maar is agv n skeidsregter se beslissing is die wedstryd skielik deur n strafskop gewen!
Ek dink party skeidsregters het dit nodig! Spelers oefen ure nee dae….om deur n oneerlike persoon benadeel te word!!! Party skeidsregter dink as hul n fluitjie het hulle REGEER!!! Ekt simpatie met daardie seun, al ken ek nie die storie nie.
Schalk, dalk moet hulle alle skeidsregters verban. Hulle sit elke dag en dink hoe hulle n sekere skool of span gaan benadeel. Regtig?
Jy kan hom nog steeds nie gaan slaan nie. Daardie ou behoort krimineel aangekla te word vir aanranding.
Kpbus · 2 jaar gelede
En toe boks hulle lekker
Heerlik · 2 jaar gelede
Regte klomp lekker pieties wat nou rondloop, staan bond my vrind
My kind het laas week in n game gespeel waar die skeidsregter die spelers se ma’s beledig het, seksuele konnotasies. In so geval wat doen jy?
Pieter Ellis · 2 jaar gelede
Jy sê maar vir die ref dat sy ma net so lekker ding is.
Op n meer ernstige noot, ignoreer die belediging en gaan verkla die vark by die betrokke rugbyunie.
Ek wonder of mnr Zuma nie dalk ‘n wedstryd wil skeidsregter wees nie…
Is n president nie eintlik veronderstel om die rol van n skeidsregter te vervul nie en dit in belang van almal in die land, en hy kom steeds niks oor nie.
Ek dink hierdie outjie is in die verkeerde sport…hy moes ‘n bokser geword het.
Hy kan nie, hy is ‘n lafaard, enige ou kan iemand uitslaan as jy die ou met ‘n steelhou vang, hulle sal die ou dood slaan in die kryt want hy is slapgat !
Straf · 2 jaar gelede
Lewenslank? My oupa het gesê ‘vir ewig’ is meer aanvaarbaar!!
Aanranding met die doel om ernstig te beseer is nog altyd ‘n kriminele oortreding. Selfs op die rugbyveld. Oud Springbokstut Flippie van der Merwe het duur les geleer in die vroee tagtiger jare.
Bokser · 2 jaar gelede
Ek weet dit was verkeerd maar o wee wat n pot hou! Moet n bokser word.
Erik Pretorius · 2 jaar gelede
Dalk verban?? DALK??? Herskryf asb Titel Maroela Media. Daar is geen dalk nie. So ‘n speler behoort baie ver gejaag te word. AL WAS DIE REF VERKEERD.
Dit is baie snaaks :-) :-)
Hierdie rugyspeler moet permanent uit rugby verban word. Daar is nie plek op die rugbyveld vir sulke spelers nie.
Waar is Uli Bullie?????? lekke man lekke
“DALK” hy is ‘n boef en hoort hy in die tronk waar sy soort hom bietjie kan wikkel !!!
Stormers ondersteuners op Jaco Peyper losgelaat kan dieselfde reaksie ontlont.
SPK · 2 jaar gelede
Was seker die vorige aand by die spur
Dan moet julle die refs sien van die WP unie wat Hoërskool games blaas tydens toernooie. Eenvoudig blatant skelm. Dit veroorsaak mos nou onnodige spanning vir toeskouers en spelers. Mooi houtjie gewees. Swd refs weer by oakdale somme nog lekke onder die prop tydens games. Ai ai